PSALMS 52, Nuwe Lewende Vertaling (NLV) | Chapter 52 | The Bible App | Bible.com
52Ek vertrou op God se goedheid1Vir die koorleier: ’n Gedig van Dawid, 2met verwysing na die keer toe Doëg die Edomiet gekom het en vir Saul vertel het: Dawid is in die huis van Agimelek.3Hoekom spog jymet jou boosheid,man van mag?God se troue liefde is mos sonder einde!4Jy beplan verwoesting.Jou tong is skerp soos ’n skeermes;jy is ’n bewerker van bedrog.5Jy verkies boosheid bo goedheiden leuens bo die waarheid. Sela6Jy geniet woorde wat vernietig,en met jou tong bedrieg jy!7Maar God sal jou vir altyd neergooi.Hy sal jou gryp,jou uit jou woning wegsleepen jou ruk uit die landvan die lewendes. Sela8Die regverdiges sal dit sienen met eerbied vervul word.Hulle sal lag en sê:9“Kyk wat gebeur met die manwat nie by God geskuil het nie:Hy het eerder op sy rykdom vertrou,en deur verwoesting sterk geword.”10Maar ek is soos ’n olyfboomwat geil groei in die huis van God.Ek vertrou op God se goedheidso lank as wat ek lewe.11Ek sal U altyd loof, o God,vir wat U gedoen het.Ek sal op u Naam hoop,want hulle wat aan U getrou is,weet dat U goed is.